### Beslutning

Ikke tiltrådt.

### Sagsfremstilling

## Resume og sagens baggrund

Administrationen på ejendomsområdet er i gang med at gennemgå udgifterne på området med henblik på at imødekomme de udfordringer, der er i budgettet. Kalundborg Kommune har tre aftaler om tilsyn og vedligehold med lokale foreninger i [adresse], Hvidebækhallen og Ernst Lauritsen. Aftalerne indebærer, at kommunen betaler et honorar til foreningerne mod, at de holder opsyn og forestår mindre renholdelses- og serviceydelser. I praksis fungerer samarbejdet i disse tre haller på lige fod med samarbejdet i de øvrige kommunale haller. Administrationen vurderer således, at der bør være det samme samarbejdsgrundlag for alle foreninger i kommunen.

Der lægges derfor op til en beslutning om, at de tre tilsynsaftaler opsiges fungerende fra og med 2024.

## Indstillinger

Chefen for Vej, Ejendom og Affald indstiller, at tilsynsaftalerne for Firhøjhallen, Hvidebækhallen og Rørbyhallen opsiges med virkning fra og med 2024.

## Behandling

Teknik- og Miljøudvalget.

## Sagsfremstilling

Administrationen på ejendomsområdet er i gang med at gennemgå udgifterne på området med henblik på at imødekomme de udfordringer, der er med overholdelse af budgettet.

I den forbindelse er der en række udgifter, hvor det vurderes, at midlerne kunne anvendes bedre til andre opgaver på området.

Kalundborg Kommune har konkret tre aftaler om tilsyn og vedligehold med lokale foreninger i [adresse], Hvidebækhallen og Ernst Lauritsen. Aftalerne er trådt i kraft i 2011 for Hvidebækhallen og Rørbyhallen og i 2016 for Freja Dam.

Aftalerne indebærer, at kommunen betaler et honorar til foreningerne mod, at de holder opsyn og forestår mindre renholdelse- og serviceydelser. Honoraret udgør i 2023 i alt 170.000 kr.

I praksis fungerer samarbejdet i disse tre haller på lige fod med samarbejdet i de øvrige kommunale haller. Foreningerne har adgang til hallernes faciliteter og står selv for renhold efter egne arrangementer, opsyn med fejl og mangler i forbindelse med deres almindelige daglige brug og opsætning og nedtagning af rekvisitter (eksempelvis bander) med videre.

Administrationen vurderer, at der bør være det samme samarbejdsgrundlag for alle foreninger i kommunen. Der er ikke samarbejdsaftaler eller udbetaling af honorar til de øvrige foreninger.

For at foreningerne kan indrette deres budget for 2024 i tide foreslås det, at aftalerne opsiges med virkning fra og med 2024.

Der lægges derfor op til en beslutning om, at de tre tilsynsaftaler opsiges fungerende fra og med 2024.

Hvis det besluttes at opsige aftalerne, vil administrationen umiddelbart efter beslutningen sende en opsigelse til hver af de tre foreninger.

Fra 2024 vil de sparede midler kunne bidrage til, at det samlede budget på ejendomsområdet er mindre udfordret.

## Økonomiske konsekvenser

Ingen økonomiske konsekvenser.